Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
11:ttä viikkoa jatkuva väkivallan aalto ei näytä laantuvan.
Viikonloppuna sattui useita iskuja.
Turkin ja Venäjän välit huononevat edelleen. Venäjä ampui -
turkkilaista kalastusalusta, joka lähestyi venäläistä sotalaivaa.
Pääministeri Netanjahu kiitteli -
Pariisissa saavutettua ilmastosopimusta.
Jo 11:ttä viikkoa jatkuvat väkivaltaisuudet eivät näytä laantuvan.
Viikonloppuna sattui useita iskuja. Viimeisimmässä iskussa -
palestiinalaismies yritti tietojen mukaan puukottaa -
israelilaista jalankulkijaa Hebronissa.
Israelin armeijan joukot vastasivat välittömään vaaraan -
ampumalla hyökkääjää. Tämä vietiin sairaalahoitoon Jerusalemiin.
Toisessa tapauksessa palestiinalaisislamistit -
ampuivat raketin juutalaisvaltion eteläisiä asutuksia kohti.
Etelä-Israelissa annettiin useilla alueilla rakettihälytys, -
minkä jälkeen raketti räjähti avo- maalla Shaar Hanegevin alueella.
Loukkaantumisia tai vahinkoja ei tullut tietoon.
Vastauksena rakettituleen Israelin ilmavoimat iski -
kahta Hamasin sotilastukikohtaa Pohjois-Gazassa.
Armeija painotti lausunnossaan -
pitävänsä Gazaa hallitsevaa islamistista Hamasia -
vastuullisena kaikkiin Gazan kaistaleelta tehtyihin hyökkäyksiin.
Vuoden 2015 alusta lähtien Gazasta on ammuttu Etelä-Israeliin -
21 rakettia, jotka ovat räjähtäneet Israelin alueella.
Nykyinen väkivalta-aalto -
on vahingoittanut israelilaisten turvallisuudentunnetta.
Hatovim-järjestö, -
joka kuuluu mielipidemittauksia teke- vään Geocartography-instituuttiin, -
teetti aiheesta kyselyn. Sen mukaan 41 % israelilaisista uskoo, -
että Pariisin terrori-iskujen kokoluokkaa vastaava isku -
saattaa tapahtua heidän kotiensa läheisyydessä.
Kyselyyn osallistui 500 yli 18-vuotiasta naista ja miestä.
Siitä ilmeni, että 42 % uskoo -
nykyisen puukotusiskujen aallon kytkeytyvän ISIS-järjestöön.
Vastaajista 38 % kertoi pelkäävänsä ISISiä.
69 % sanoi uskovansa, että sosiaaliset verkostot -
ovat edesauttaneet ISISin ideologian levittämistä terroristien keskuuteen.
5 % on nähnyt painajaisia ISISistä viimeisen kolmen kuukauden sisällä.
Kun henkilökohtainen turvallisuudentunne on heikennyt, -
71 % vastaajista uskoo, että yhtenäisyys juutalaisten kesken -
vahvistaisi Israelin valtiota murhanhimoista ISISiä vastaan.
Turkin ja Venäjän välit huononevat edelleen.
Venäjä varoitti, että Turkin on lopetettava -
"provokaatiot" venäläisvoimia vastaan Syyriassa ja sen lähellä.
Venäläinen sotalaiva oli sitä ennen ampunut varoituslaukauksia -
estääkseen törmäyksen turkkilais- aluksen kanssa Egeanmerellä.
Venäjän puolustusministeriö sanoi, -
että hävittäjälaiva Smetlivyn oli ammuttava varoituslaukauksia, -
ja että Turkin sotilasattasea kutsuttiin neuvotteluun tapauksen vuoksi.
Puolustusministeriön mukaan -
turkkilainen kalastusalus ei vastannut venäläislaivan varoituksiin, -
ja se muutti kurssiaan vasta varoituslaukausten jälkeen, -
edettyään 500 metrin päähän sotalaivasta.
Turkin ulkoministeri Cavusoglu kertoi,-
että Turkki tutkii tapausta ja antaa lausuntonsa, kunhan saa lisätietoja.
Cavusoglu varoitti, että Venäjän ei pidä koetella Turkin kärsivällisyyttä.
Venäjä käyttää jokaisen mahdollisuuden -
arvostellakseen Turkkia. Mutta me emme ole kuten Venäjä.
Vaikka erityinen ongelma onkin olemassa, -
me emme käytä sitä Venäjää vastaan joka areenalla.
Me pyydämme Venäjää, naapuriamme, -
jonka kanssa meillä on tärkeät poliit- tiset ja kauppasuhteet, rauhoittumaan.
Kärsivällisyytemme ei ole rajaton.
Se, että emme vielä ole ryhtyneet vastatoimiin, -
ei johdu pelosta tai syyllisyyden tunteista.
Tapaus ei ollut toivottu, mutta Venäjä on väärässä.
Se loukkasi ilmatilaamme.
Me olemme kuitenkin kärsivällisiä, jotta välimme korjaantuisivat.
Venäjän ulkoministeri Lavrovin mukaan -
länsi tekee "valtavan virheen" vaatiessaan, -
että Syyrian presidentti Assadin on erottava, ennen kuin länsi ryhtyy -
tiiviimpään yhteistyöhön Venäjän kanssa ISISiä vastaan.
Lavrov sanoi konferenssissa Roomassa, -
että länsiliittouma ei halua täyttä koordinointia Venäjän kanssa, -
koska se vastustaa Venäjän tukea Assadille. Hän lisäsi, -
että syyrialaisten on itse päätettävä johtajiensa tulevaisuudesta.
Jos täyden tuen saamiseksi kaikilta liittouman jäseniltä -
edellytetään Assadin eroa, -
ja siihen asti ollaan valikoivia ISISin vastaisen taistelun keinoista, -
sorrutaan mielestäni valtavaan virheeseen.
Siksi näen, että jonkinlaista edistystä tapahtui, kun sovimme -
terroristiryhmien tunnistamiseen liittyvistä käytännön toimista -
ja siitä, että autamme YK:ta kokoamaan oppositiosta delegaation -
hallituksen kanssa käytäviä neuvotteluja varten.
Jos näistä kahdesta kotitehtävästä suoriudutaan, uskon, -
että voimme tavata vaikka heti ensi viikolla Syyrian tukiryhmän puitteissa.
Olen kyllä tietoinen siitä, -
että joillakin mailla on ongelmia presidentti Assadin suhteen.
Venäjän mielestä Syyrian kansan on itse päätettävä Assadin kohtalosta.
Näin lukee myös Wienin asiakirjoissa.
Kaikki alueella olevat maat ovat sitoutuneet tähän julkilausumaan.
Ymmärrämme, että tarvitaan poliittista reformia -
ja uutta perustuslakia, jonka hallitus- edustajat ja oppositio laativat yhdessä.
Ja kyllä, uskomme lisäksi, -
että syyrialaisten tulisi harkita vaaleja, myös presidentinvaaleja.
Takaisin Israeliin. Pääministeri Netanjahu kiitteli -
Pariisin ilmastokokouksessa saavutettua tärkeää ilmastosopimusta.
Pariisissa eilen solmittu ilmastosopimus on tärkeä sopimus.
Kuten muidenkin maiden, myös meidän etumme on taata, -
että ilmaston lämpeneminen saadaan ainakin hidastumaan.
Israel tekee oman osuutensa asiassa.
Israel on johtava toimija -
jäteveden puhdistusteknologiassa, kierrätyksessä ja suolanpoistossa.
Meillähän on myös kansallinen suunnitelma vaihtoehdoista, -
joilla voidaan korvata öljy myös liikenteessä.
Israel on edelläkävijä tässäkin.
Aiomme vähentää kasvihuonekaasu- päästöjä tulevien sukupolvien vuoksi.
Kyse on vaikeasta kansainvälisestä tehtävästä, -
joka perustuu sille oletukselle, -
että mitkään maat eivät poikkea siitä.
Asia vaatii kansainvälistä kuria, mikä ei ole helppoa.
Toivon, että kuria löytyy. Sitä löytyy aivan varmasti ainakin Israelista.
Pariisin ilmastokokouksessa solmittiin lauantaina sopimus, -
jolla pyritään saamaan aikaiseksi historiallinen muutos -
fossiilisiin polttoaineisiin perustuvassa maailmantaloudessa -
ilmaston lämpenemisen pysäyttämiseksi.
Sopimusta on ylistetty ensimmäiseksi globaaliksi ilmastosopimukseksi, -
johon köyhät ja rikkaat maat sitoutuvat päästöjen rajoittamiseksi.
Pitkän aikavälin tavoite on eliminoida -
ihmisen tuottamat kasvihuone- kaasupäästöt tällä vuosisadalla.
Sopimuksella luodaan järjestelmä, -
joka kannustaa maita vapaaehtoisiin päästörajoituksiin.
Lisäksi köyhempiä maita avustetaan miljardeilla dollareilla, -
kun ne siirtyvät uusiutuvaan energiaan perustuvaan vihreämpään talouteen.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman